b'\n_START_ARTICLE_\nHitrostno drsanje\n_START_PARAGRAPH_\nHitr\xc3\xb3stno d\xc5\x95sanje je tekmovalna zvrst drsanja, pri kateri tekmovalci tekmujejo drug proti drugemu pri premagovanju dolo\xc4\x8dene razdalje na drsalkah. Dol\xc5\xbeina kroga je 111,12 m, postavljen pa je _NEWLINE_na navadnem hokejskem drsali\xc5\xa1\xc4\x8du, ki je dolgo 60 m in \xc5\xa1iroko 30 m. Najve\xc4\x8dje hitrosti pri \xc5\xa1printu lahko tudi presegajo 50 km/h.\n_START_SECTION_\nOprema\n_START_PARAGRAPH_\nPri hitrostnem drsanju je ve\xc4\x8dino stvari odvisno od opreme, saj mora biti narejena po pravilih, vzdr\xc5\xbeevana in varna. Tekmovalna oprema je sestavljena iz ve\xc4\x8d razli\xc4\x8dnih in pomembnih delov. _NEWLINE_\xc4\x8celada za za\xc5\xa1\xc4\x8dito glave, ki mora biti regularna, v ve\xc4\x8dini primerov je znamke LAS._NEWLINE_Drsalke, ki segajo do malo nad gle\xc5\xbenjem in so narejene iz usnja in kevlarja, na \xc4\x8develj pa je pritrjena klinja ali rezilo, ki je ukrivljena in zelo natan\xc4\x8dno obdelana, da je tudi pri zelo visoki hitrosti mo\xc5\xbeno odpeljati zelo ostro krivino._NEWLINE_Dres, ki pripomore k manj\xc5\xa1emu zra\xc4\x8dnemu uporu. Na dresu je tudi klubska ali dr\xc5\xbeavna oznaka, brez katere je po pravilih nemogo\xc4\x8de tekmovati. Na dresu je dovoljeno imeti tudi sponzorske reklame, vendar je vse omejeno na velikost in postavitev le teh. V dresu je po navadi \xc5\xbee v\xc5\xa1it plasti\xc4\x8dni \xc5\xa1\xc4\x8ditnik ali \xc5\xa1\xc4\x8ditnik iz pene, ki prepre\xc4\x8duje po\xc5\xa1kodbo golenice. \xc5\xa0\xc4\x8ditnik iz pene je tudi na kolenskem delu dresa._NEWLINE_Rokavice so v ve\xc4\x8dini primerov usnjene, leva rokavica je pa na konicah prstov \xc5\xa1e dodatno odebeljena, ali pa so na njih plasti\xc4\x8dne kapice. Leva rokavica je na konicah prstov najbolj obremenjena, saj se vsi drsalci pri ve\xc4\x8dji hitrosti mo\xc4\x8dno nagnejo v ovinek in s prsti leve roke drsijo po ledeni povr\xc5\xa1ini, kot je vidno na sliki._NEWLINE_Ovratnik je namenjen za\xc5\xa1\xc4\x8diti vratu. Lahko je \xc5\xbee del poddresa._NEWLINE_Poddres je med najbolj pomembnimi deli opreme, kar se varnosti ti\xc4\x8de, saj ima v\xc5\xa1ita vlakna iz kevlarja in slu\xc5\xbei kot za\xc5\xa1\xc4\x8dita pred urezninami, saj so klinje drsalk ostre, kot no\xc5\xbe. _NEWLINE_O\xc4\x8dala so pa izbirna oprema, ki pomaga pri bolj\xc5\xa1em vidu, saj \xc5\xa1\xc4\x8ditijo o\xc4\x8di pred vetrom (pri hitrosti nad 40 km/h se \xc5\xbee kar mo\xc4\x8dno \xc4\x8duti upor zraka) in seveda tudi pred drobci ledu, ki jih drsalec pred tabo z drsanjem me\xc4\x8de v zrak. Le\xc4\x8de o\xc4\x8dal so po navadi bele, rumene ali plave, ki tudi pripomorejo pri vizualnem sprejemanju okolja.\n_START_SECTION_\nHitrostno drsanje v Sloveniji\n_START_PARAGRAPH_\nUradno v Sloveniji obstaja le Celjski klub hitrostnega drsanja, vendar se trudimo ta \xc5\xa1port raz\xc5\xa1iriti. Ta \xc5\xa1port obstaja pri nas od leta 2002 in imamo nekaj rednih tekmovalcev, ki se udele\xc5\xbeujejo razli\xc4\x8dnih mladinskih in \xc4\x8dlanskih evropskih in svetovnih prvenstev, tudi univerzijad in v prihodnosti upamo, da tudi olimpijskih iger.'